**Приложение № 2 към чл. 14, ал. 1, т. 2**

*към НАРЕДБА за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости*

**Места за настаняване клас „Б“ – семейни хотели, хостели, пансиони, почивни станции, къщи за гости, бунгала и къмпинги**

**БУНГАЛА И КЪМПИНГИ**

**категория„ЕДНА ЗВЕЗДА“, „ДВЕ ЗВЕЗДИ“, „ТРИ ЗВЕЗДИ“**

30. "Бунгало" е място за настаняване, изградено от строителни конструкции за сезонна или целогодишна експлоатация, със санитарен възел, без задължително изискване за кухненски бокс.

**В общината се категоризират: бунгала - всички категории, съгласно чл. 123, ал. 3, т. 8 от Закона за туризма.**

31. "Къмпинг" е охраняван терен със съответната инфраструктура и с необходимите условия за пребиваване на туристи със собствена или наета палатка или каравана, както и за паркиране на автомобили и предлагане на туристически услуги. На територията на къмпинга може да се разполагат бунгала, каравани (временно стационарно подвижно (колесно) място за настаняване без задължително изискване за кухненски бокс и санитарен възел), други места за настаняване, хранене и търговия.

**В общината се категоризират: къмпинги - всички категории, съгласно чл. 123, ал. 3, т. 9 от Закона за туризма.**

Раздел VI

**Изисквания към изграждане, обзавеждане, оборудване, обслужване и предлагани услуги в къмпинги и бунгала**

Раздел VI.1

**Изисквания към изграждане в къмпинги и бунгала**

|  |  |  |  |  |
| --- | --- | --- | --- | --- |
| № по ред | Наименование | Категория | | |
| три звезди | две звезди | една звезда |
| 1 | 2 | 3 | 4 | 5 |
| 1. | Достъп от път | да | да | да |
| 2. | Ограждане на терена – цялостно, само при условие че няма забрана в законов или подзаконов нормативен акт за съответната територия.  Според местоположението и природните дадености се допуска вместо ограждане да се означава по подходящ краен начин на края на зоната за къмпингуване. | да | да | да |
| 3. | Вход за пешеходци и ППС с портал и/или бариера и охрана, само при условие че няма забрана в законов или подзаконов нормативен акт за съответната територия.  *Забележка*. За категория „една звезда“ не се изисква професионална охрана, допуска се и охрана с технически средства. | да | да | да |
| 4. | Стопански вход | да | да | не |
| 5. | Паркинг на входа на обекта\*  Допустимо е ползването на обществен паркинг, в близост до обекта | да | да | не (1) |
| 6. | Места за паркиране (за всяка къмпингова единица) | да | да | не |
| 7. | Вътрешна пътна и алейна мрежа – път, достъпен за коли, каравани и кемпери, и част от площта е с алеи за разходка – осигурен достъп и свободно придвижване за хора с намалена подвижност | да | да | не |
| 8. | Приемен блок (определя се съобразно капацитета на къмпинга и конкретната структура на управление) | да | да | да |
| 8.1. | Рецепция | да | да | да (2) |
| 8.2. | Помещение за спортно имущество и вещи под наем | да | да | не |
| 8.3. | Две тоалетни клетки, като едната е оборудвана за хора с намалена подвижност в близост до приемната зала, съобразно наредбата по чл. 53, ал. 3 от Закона за хората с увреждания (ДВ, бр. 105 от 2018 г.)  *Забележка*. Поставя се указателна табела с информация къде се намират тоалетните клетки, в т. ч. и оборудваната за хора с намалена подвижност – отнася се за категория „една звезда“. | да | да | не |
| 9. | Къмпингова единица за палатки с необходимата маркировка.  Площ на къмпинговата единица: | да  най-малко 50 кв. м | да  най-малко 30 кв. м | не |
| 10. | Къмпингова единица за каравани, съоръжена с излази за вода и електричество с необходимата маркировка.  Площ на къмпинговата единица: | да  най-малко 80 кв. м | да  най-малко 60 кв. м | не |
| 11. | Сервизни помещения | да | да | да (2) |
| 12. | Свободни площи за общо ползване – озеленени площи, спортни, детски и други площадки, площи за паркиране и др. | да | да | да |
| 13. | Обезпечаване с топла и студена вода: |  |  |  |
| 13.1. | Питейна вода (за мивки, душове, мивки за посуда), минимум 80 л на човек на ден | да | да | не |
| 13.2. | Битова вода (чистене, миене на коли и др.) – минимум 50 л на човек на ден | да | да | не |
| 13.3. | Резервни резервоари за вода, включително за противопожарни нужди | да, ако са извън локация | да, ако са извън локация | да, ако са извън локация |
| 14. | Санитарно-хигиенни сгради за къмпинги, в т. ч. достъпни за хора с намалена подвижност | да | да | да |
| 14.1. | Помещение с умивалници и корита за пране на максимално разстояние от къмпинговата единица – м | 50 | 100 | 150 |
| 14.2. | Душови клетки с топла и студена вода | не | не | да (2) |
| 14.3. | Самостоятелни душови кабини с топла и студена вода с преддверие за преобличане, съобразени с капацитета на обекта | да | да | не |
| 14.4. | Тоалетни кабини – минимално разстояние до къмпинговата единица – 5 м, максимално разстояние до къмпинговата единица – ...... м (за 30 души 1 клетка) | 50 | 100 | 150 |
| 14.5. | Чешми с питейна вода, разпръснати между къмпинговите единици | 50 | 60 | 70 (2) |
| 14.6. | Обособено място за смяна на пелени на бебета, с масичка за поставяне на бебето | кабина или отделена или обособена стая с топла вода с душ и маса за повиване | кабина или отделена или обособена стая с топла вода | - |
| 15. | Перално помещение с пералня и сушилня (центрофуга за сушене на дрехи) | да (1 за 20 души) | не | не |
| 16. | Място за пране на дрехи.  *Забележка*. Може да е разположено/и в сграда извън територията на къмпинга, но отдалечена на не повече от 100 м – отнася се за категория „една звезда“. | 1 мивка за пране на дрехи с топла вода за 50 гости | 1 мивка за пране на дрехи с топла вода за 100 гости | 1 мивка за пране на дрехи с топла вода |
| 17. | 1. Туристически кухни за самостоятелно обслужване на туристите  2. Обзаведени и оборудвани с най-необходимата мебелировка, съоръжения, съдове и прибори за ползване и самостоятелно обслужване на туристите | да  да | да  не | да (2)  не |
| 17.1. | Място с мивки за измиване на съдове | 1 мивка за 20 гости | 1 мивка за 50 гости | най-малко 2 мивки |
| 18. | Търговска мрежа (магазини или павилиони) за снабдяване със стоки от първа необходимост – хранителни и битови | да, на територията на къмпинга | да, на територията на къмпинга или на разстояние не повече от 300 м от него | да, на територията на къмпинга или в най-близкото населено място |
| 19. | Заведение за хранене и развлечения  *Забележка*. С възможност и за предлагане на храна за вкъщи. | да | да, на територията на къмпинга или на разстояние не повече от 500 м от него | не |
| 20. | Обособено място за грил скара за барбекю и за огън на открито (огнища) | да | да | да (1) |
| 21. | Спортни площадки (футбол, волейбол, баскетбол, тенис на маса, тенис на корт, фитнес уреди и др.) | да | да | не |
| 22. | Детска площадка със съответните съоръжения | да | да | не |
| 23. | Открит или закрит басейн за възрастни и деца (според местоположението на обекта и неговата сезонност) (може да е в близост до къмпинга или бунгалата) | да | не | не |
| 24. | Медицински и реанимационен пункт за морските, речните и езерните обекти – екипировка за спасяване | да | да | да (3) |
| 25. | Инсталации: |  |  |  |
| 25.1. | Водопроводна (за топла и студена вода) | да | да | да |
| 25.2. | Канализационна | да | да | да (4) |
| 25.3. | Ел. инсталация и електрическо захранване за всяка къмпингова единица (в т. ч. контакти за електрически бръсначки, мобилни устройства, за гладене и др.) | да, електрическо захранване за всяка единица (каравана, палатка и кемпер) | да, минимум половината от местата имат електрическо захранване | не |
| 25.4. | Отоплителна – за целогодишни обекти (зимни къмпинги) | Рецепция. Санитарните възли. Фоайе.Отопляемо помещение за сушене. | Рецепция. Санитарните възли.Отопляемо помещение за сушене. | Рецепция |
| 25.5. | Климатична или климатици в бунгалата | да | не | не |
| 25.6. | Осветителна (на входа и паркингите) и парково осветление  – в т.ч. нощно осветление | да  – на основните алеи | да  – на рецепция | да  - |
| 25.7. | Гръмоотводна | да | да | не |
| 25.8. | Телефонна | да | да | не |
| 25.9. | Телевизионна | да | да | не |
| 25.10. | Пожарогасителни инсталации, съоръжения и оборудване – съгласно изискванията на ПАБ | да | да | да |
| 26. | Допълнителна инфраструктура (озеленяване, градински декоративни елементи и др., пейки и маси, сенник (или против дъжд) | да | да | да (1) |
| 27. | Съотношение на къмпинговите единици (каравани, палатки и/или бунгала) към общата площ на къмпинга:  – Площта на къмпинговата единица е\*:  – 1,5 м отстояние от границата на всяка каравана или палатка, 3 м отстояние от съседна сграда, 2 м отстояние от вътрешен път, 10 м от лицевата страна | не повече от 50%  да | не повече от 60%  да | не повече от 70%  не |

*Забележки:*

(1) При условие че няма забрана в законов или подзаконов нормативен акт за съответната територия.

(2) Може да е/са разположена/и в сграда извън територията на къмпинга, но отдалечена на не повече от 100 м.

(3) Допуска се медицинският и реанимационен пункт да се намира в най-близкото населено място.

(4) Ако няма изградена такава в района, се допуска ползването на септични ями.

Раздел VI.2

**Изисквания към обзавеждането и оборудването на къмпинги**

|  |  |  |  |  |
| --- | --- | --- | --- | --- |
| № по ред | Наименование | Категория | | |
| три звезди | две звезди | една звезда |
| 1 | 2 | 3 | 4 | 5 |
| І. | Вход и прилежаща инфраструктура |  |  |  |
| 1. | Светлинно-рекламен или светлоотразителен надпис (на входа на къмпинга)  *Забележка*. Може да е разположен на сградата, в която се помещава рецепцията – отнася се за категория „една звезда“. | да | да | да |
| 2. | Кошове за смет на определени места на територията на къмпинга – с капацитет минимум 100 л на всеки 150 м, с изключение ако е в природен парк; изхвърлянето на боклука е поне 3 пъти в седмицата | да | да | да |
| II. | Приемен блок |  |  |  |
| 1. | Фоайе |  |  |  |
| 1.1. | Информационно табло или друго технологично решение, правила в къмпинга, поведение при затворена рецепция, спешна помощ\* | да | да | да |
| 1.2. | Стойка за рекламно-информационни материали\* | да | да | да |
| 1.3. | Телефон (стационарен или мобилен) | да | да | да |
| 2. | Рецепция с плот за обслужване |  |  |  |
| 2.1. | Място за обслужване на хора с намалена подвижност с височина до 90 см – разполага се на рецепцията или в непосредствена близост до нея\* | да | да | да |
| 2.2. | Сейф или индивидуални касети за съхранение на ценности\* | да | не | не |
| 2.3. | План-схема на обекта, указателни табели за разположението и предлаганите услуги\* | да | да | да |
| 2.4. | Аптечка\* | да | да | да |
| 2.5. | Компютър/лаптоп/таблет | да | да | не |
| 2.6. | Устройство за безналично плащане\* | да | не | не |
| 2.7. | Автомат за напитки и/или пакетирани храни\* | да | не | не |

*Забележка.*

(1) Може да е разположен на сградата, в която се помещава рецепцията.

Раздел VI.3

**Изисквания към обзавеждането и оборудването на бунгала**

|  |  |  |  |  |
| --- | --- | --- | --- | --- |
| № по ред | Наименование | Категория | | |
| три звезди | две звезди | една звезда |
| 1 | 2 | 3 | 4 | 5 |
| I. | Стая |  |  |  |
| 1. | Единични легла (2 бр.) или  Двойно легло (1 бр.)  Леглата са с матрак | да | да | да |
| 2. | Нощно шкафче или друго алтернативно решение за поставяне на вещи за всяко легло\* | да | да | не |
| 3. | Огледало\* | да | да | да |
| 4. | Салонна масичка\* | да | не | не |
| 5. | Мека мебел\* | да | не | не |
| 6. | Багажник\* | да | да | не |
| 7. | Нощна лампа или друг тип осветление с насочваща светлина\* | да | не | не |
| 8. | Кош за отпадъчна хартия\* | да | да | да |
| 9. | Хладилник\* | да | да | не |
| 10. | Телевизионна система с приемник\* | да | да | не |
| 11. | Гардероб или друго алтернативно решение, изпълняващо същото предназначение | да | да | да |
| 11.1. | Закачалки за дрехи – брой\* | 5 | 4 | 3 |
| II. | Санитарен възел (1) | да | да | не |
| 2.1. | Мивка със стенно огледало; кош за отпадъци от негорим материал с капак\* | да | да | - |
| 2.2. | Поставка за тоалетни принадлежности\* | да | да | - |
| 2.3. | Неподвижен душ\* | да | да | - |
| 2.4. | Обезопасен контакт\* | да | не | - |
| 2.5. | Хавлиени кърпи\* | по 2 броя на легло | по 2 броя на легло | по 1 брой на легло |
| 2.6. | Чаша за вода\* | да | да | - |
| 2.7. | Козметика – пакетирани или течни сапуни, шампоани\* | да | да | - |
| III. | Кухненски бокс (при наличие на такъв): | да | не | не |
| 3.1. | Маса за хранене със столове, съобразно броя на леглата | да | - | - |
| 3.2. | Шкаф | да | - | - |
| 3.3. | Готварска печка или котлон | да | - | - |
| 3.4. | Хладилник\* | да | - | - |
| 3.5. | Съдове и прибори за приготвяне и консумиране на храна и напитки\* | да | - | - |
| 3.6. | Кухненски кърпи\* | да | - | - |
| 3.7. | Препарат за миене на съдове\* | да | - | - |
| 3.8. | Метла, моп за почистване\* | да | - | - |
| IV. | Веранда/тераса (ако има): |  |  |  |
| 4.1. | Масичка с леки столове\* | да | да | да |
| 4.2. | Сгъваем сушилник (простор) или въже за простиране на пране\* | да | да | не |

*Забележка.*

1. За бунгала с категория „една звезда“ и „две звезди“ санитарният възел може да бъде общ (извън бунгалото), отделно за мъже и за жени. За бунгалата с категория „три звезди“ санитарният възел (баня и тоалетна) е самостоятелен.

Раздел VI.4

**Изисквания към обслужването на къмпинги и бунгала**

|  |  |  |  |  |
| --- | --- | --- | --- | --- |
| № по ред | Наименование | Категория | | |
| три звезди | две звезди | една звезда |
| I. | Безопасност и сигурност |  |  |  |
| 1. | Осигурена безопасност и сигурност на туристите – осигурява се чрез технически средства и собствена или наета охрана | да | да | да |
| 2. | Почистен, окосен и напръскан срещу кърлежи и комари терен на къмпинга | да | да | да (1) |
| II. | Посрещане и настаняване на госта |  |  |  |
| 1. | Рецепцията е отворена всеки ден с определено работно време, през което се извършва и настаняването | 12 часа или повече часа | 12 или повече часа, с интервал от 14,00 до 16,00 ч. | 8 или повече часа |
| 2. | При поискване всеки гост трябва да получи горен и долен чаршаф, завивка, кърпа:  1. за къмпинги  2. за бунгала | да  да | не  да | не  да |
| ІІІ. | Почистване на бунгалата | ежедневно | 3 пъти седмично | 3 пъти седмично |
| IV. | Почистване и дезинфекциране на общите санитарни съоръжения | да – на всеки втори час | да – минимум 4 пъти на ден | да – минимум 2 пъти на ден |
| V. | Униформено облекло и отличителни знаци\* |  |  |  |
| 1. | Длъжностните лица са длъжни да бъдат с униформено или работно облекло в зависимост от заеманата длъжност | да | да | да |
| 2. | Обслужващият персонал е длъжен да бъде с отличителен знак, указващ име и длъжност | да | да | да |
| VІ. | Работно време на заведения за хранене и развлечения – работят всеки ден | не по-малко от 12 часа | не по-малко от 12 часа (2) | не по-малко от 12 часа (2) |
| VІІ. | Работно време на магазини, мини-маркети и др. | не по-малко от 12 часа | не по-малко от 12 часа (2) | не по-малко от 12 часа (2) |

*Забележки:*

(1) При условие че няма забрана в законов или подзаконов нормативен акт за съответната категория.

(2) При условие че има такива на територията на къмпинга.

Раздел VI.5

**Изисквания към предоставяните услуги в къмпинги и бунгала**

|  |  |  |  |  |
| --- | --- | --- | --- | --- |
| № по ред | Наименование | Категория | | |
| три звезди | две звезди | една звезда |
| 1. | Даване на необходимата за туриста информация\*:  а. Автентичността на местността (история на дестинацията); | да | да | да |
| Рецепцията трябва да разполага с безплатни карти на града/района, по желание на госта; | да | не | не |
| б. Местните туристически атракции. Информация за работното време, работните дни, както и входните такси за всяка атракция; | да | не | не |
| в. Пътническа информация: телефонни номера, работно време, работни дни на:  – Обществен транспорт (летища, автобуси, таксита, гари);  – Съоръжения за коли (коли под наем, денонощни бензиностанции, гаражи);  – Туристически агенции; | да | не | не |
| г. Информация за сигурността на госта: телефонни номера на посолства, консулства, аптеки, лекари\* | да | да | да |
| 2. | Телефонни услуги | да | да | не |
| 3. | Пране\* | да | не | не |
| 4. | Гладене\* | да | не | не |
| 5. | Съхраняване на ценности и документи\* | да | да | не |
| 6. | Осигуряване оказване на медицинска помощ на гостите\* | да | да | да |
| 7. | Предоставяне на вещи под наем (според местоположението на обекта и нуждите на туриста) | да | да | не |
| 8. | Занимание за деца\* | да | не | не |
| 9. | Анимация за възрастни\* | да | не | не |
| 10. | Осигурена възможност за практикуване на спортове (водни спортове, колоездене, волейбол, тенис на маса, фитнес, велосипеди, билярд, морски и речен риболов, лодки и др.) | да | да | не |
| 11. | Осигуряване на безплатно ползване на тоалетните в обекта само за гостите на къмпинга и бунгалата | да | да | да |
| 12. | Осигуряване на смяна и зареждане на газови бутилки за готвене и отопление | да | да | не |
|  | *Забележки към раздел VІ:*  1. Предлаганите услуги, които не се осигуряват пряко от хотелиера в мястото за настаняване, се удостоверяват с договор.  2. Със символ „\*“ са отбелязани изискванията, за които се допускат предписания.  3. Хоризонталните и вертикалните комуникации в къмпингите и бунгалата да осигуряват достъп чрез достъпен маршрут, свободно придвижване и възможност за маневриране на инвалидни колички и хора с намалена подвижност, в т. ч. в заведения за хранене и развлечения, санитарните възли и други помещения за основни и допълнителни туристически услуги, както и до откритите съоръжения.  4. Към помещенията за основни и допълнителни туристически услуги има най-малко една достъпна тоалетна. | | | |

Раздел VII

**Изисквания за професионална и езикова квалификация на персонала в семейни хотели, хостели, пансиони, почивни станции, бунгала и къмпинги**

|  |  |  |  |  |
| --- | --- | --- | --- | --- |
| № по ред | Длъжности и изисквания | Категория | | |
| три звезди | две звезди | една звезда |
| 1 | 2 | 3 | 4 | 5 |
| 1. | Управител |  |  |  |
| 1.1. | Образование | средно образование и 1 година стаж в туризма | средно образование | средно образование |
| 1.2. | Езикова квалификация | 1 чужд език |  |  |

*Забележка към приложение № 2*

Единици, включени в капацитета на места за настаняване

1. Стая: състои се от антре, помещение за нощуване и санитарен възел. Видове:

а) единична стая – стая с обзавеждане и оборудване, предназначено за ползване от едно лице;

б) двойна стая – стая с обзавеждане и оборудване, предназначено за ползване от две лица.

2. Обща спалня: помещение с обзавеждане и оборудване, предназначено за ползване от много лица.

**ЗАКОН ЗА ТУРИЗМА**

**Чл. 114.** Лицата, извършващи хотелиерство и/или ресторантьорство в туристически обекти по чл. 3, ал. 2, т. 1, 2 и 3, са длъжни да:

1. предоставят туристически услуги в категоризиран или регистриран туристически обект или в обект, на който е издадено временно удостоверение за открита процедура по категоризиране;

2. предоставят туристически услуги в туристически обект, който отговаря на изискванията за определената му категория съгласно наредбата по чл. 121, ал. 5;

3. поставят в близост до входа на туристическия обект табелата по чл. 132, ал. 1 и следната информация:

а) фирмата, седалището и адреса на управление на търговеца;

б) работното време на туристическия обект - за заведенията за хранене и развлечения;

в) имената на управителя на обекта с телефон за контакт.

**Чл. 115.** Лицата, извършващи хотелиерство, са длъжни да:

1. обявяват цените на нощувките и на другите предлагани от тях услуги чрез ценоразпис, поставен на видно за потребителите място в близост до рецепцията;

2. обявяват цените така, че те да бъдат лесно разбираеми, да са четливо изписани и да не въвеждат потребителите в заблуждение;

3. обявяват цените задължително в левове, а при необходимост и в друга валута, при спазване изискванията на чл. 3, ал. 4;

4. спазват българското законодателство, уреждащо престоя на туристи на територията на Република България.

**Чл. 115а.** Информацията по чл. 114, т. 3 и чл. 115, т. 1 - 3 се предоставя на български и на английски език.